Un tamm plijadur mezhus un tammig, livañ boulommigoù, met ur blijadur koulskoude. Evel just ne servij da netra (peseurt hobby a ra ?), ha ker ruz e koust, ya (re ger evit pezh eo, sur a-walch)… Met boñ, ne ran ket tunning war ur charr na labour dorn em charrdi, perak ne rafen ket ^^ Och en em zifenn emaon padal neus bet rebechet netra din, na taget na netra, met ur skeudenn fall a walch a zo gant seurt dudioù memestra, hini ar skiant-faltazi mui hini ar geek hag ar chrennard gorek (ha gorrek, sur a-walch :p). Koulskoude eo un tammig evel ar choarioù-video, emañ ar geidenn-oad a-us da dregont vloaz (kalzig a-us, zoken), ha tud a bep seurt a vez o kemer perzh (lavaret e vez, a vouezh-izel, e vefe… merched, zoken !).